title: 2012/394/EU: A Bizottság határozata ( 2011. december 21. ) a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló 2010/13/EU irányelv (audiovizuális médiaszolgáltatásokról szóló irányelv) 14. cikke alapján Olaszország által bevezetni kívánt intézkedések uniós joggal való összeegyeztethetőségéről

text:
               17.7.2012

               HU

               Az Európai Unió Hivatalos Lapja

               L 187/57

         A BIZOTTSÁG HATÁROZATA
   (2011. december 21.)
   a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló 2010/13/EU irányelv (audiovizuális médiaszolgáltatásokról szóló irányelv) 14. cikke alapján Olaszország által bevezetni kívánt intézkedések uniós joggal való összeegyeztethetőségéről
   (2012/394/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelvre (audiovizuális médiaszolgáltatásokról szóló irányelv) (1) és különösen annak 14. cikke (2) bekezdésére,
   mivel:

               (1)

               2011. szeptember 20-i keltezésű, a Bizottsághoz 2011. szeptember 21-én beérkezett levelében Olaszország értesítette a Bizottságot a 2010/13/EU irányelv 14. cikkének (1) bekezdése alapján hozott intézkedéseiről, amelyek célja a Bizottság 2007. június 25-i határozatával (2) jóváhagyott, jelenleg hatályban lévő intézkedések kiegészítése, aktualizálása és módosítása.

               (2)

               A Bizottság az értesítéstől számítva három hónapon belül megvizsgálta, hogy a szóban forgó intézkedések – különösen az intézkedések arányossága és a nemzeti szintű konzultációs eljárás átláthatósága tekintetében – összeegyeztethetők-e az uniós joggal.

               (3)

               A vizsgálat során a Bizottság figyelembe vette az Olaszországban uralkodó médiahelyzetről rendelkezésre álló adatokat.

               (4)

               Az Olaszország által bejelentett intézkedésekben szereplő kiemelt társadalmi fontosságú események módosított jegyzékét egyértelmű és átlátható módon állították össze, és a korábbi jegyzék módosítását széles körű konzultáció előzte meg Olaszországban.

               (5)

               A Bizottság elégedetten nyugtázta, hogy az Olaszország által bejelentett intézkedésekben felsorolt események legalább kettőnek megfelelnek az események társadalmi fontosságát megbízhatóan jelző következő kritériumok közül: i. az esemény a tagállamban széles körben különös visszhangot kelt, és nem csupán az adott sportág, illetve esemény szokásos közönségének fontos; ii. az eseménynek általánosan elismert, sajátos kulturális jelentősége van a tagállam lakossága számára, különösen a kulturális identitás erősítésében; iii. az esemény egy adott sportág olyan nemzetközi jelentőségű versenye vagy bajnoksága, amelyen az olasz nemzeti válogatott is részt vesz; valamint iv. az eseményről hagyományosan ingyenes televíziós közvetítést adnak, amely nagy nézettségnek örvend.

               (6)

               A MotoGP-nagydíj szerte Olaszországban különös népszerűségnek örvend, és a hasonló események szokásos televíziós közönségénél szélesebb kör érdeklődését kelti fel, hiszen olyan nemzetközi jelentőségű versenyről van szó, amelyen olasz versenyzők és konstruktőrök is részt vesznek. Az eseményről hagyományosan ingyenes televíziós közvetítést adnak, amely mindig nagy nézettségnek örvend.

               (7)

               A kosárlabda-, a vízilabda- és a röplabda-világbajnokságok olyan döntői és elődöntői, amelyeket az olasz nemzeti válogatott vív, több kritériumnak is megfelelnek, hiszen egy adott sportág olyan nemzetközi jelentőségű bajnokságairól van szó, amelyeken ez esetben az olasz nemzeti válogatott is részt vesz, továbbá ezek a mérkőzések Olaszországban kiemelt és széles körű érdeklődésnek örvendenek, az adott sportág szokásos televíziós közönségénél szélesebb kör érdeklődését keltik fel, és a televíziók hagyományosan ingyenes közvetítést adnak róluk, amely mindig nagy nézettségnek örvend.

               (8)

               A rögbi-világbajnokság azon mérkőzései, amelyeket az olasz nemzeti válogatott vív, több kritériumnak is megfelelnek, hiszen az adott sportág olyan nemzetközi jelentőségű bajnokságáról van szó, amelyen ez esetben az olasz nemzeti válogatott is részt vesz, továbbá ezek a mérkőzések Olaszországban kiemelt és széles körű érdeklődésnek örvendenek, és a sportág szokásos televíziós közönségénél szélesebb kör érdeklődését keltik fel.

               (9)

               A Hat Nemzet rögbibajnokság azon mérkőzései, amelyeket az olasz nemzeti válogatott vív, több kritériumnak is megfelelnek, hiszen az adott sportág olyan nemzetközi jelentőségű bajnokságáról van szó, amelyen az olasz nemzeti válogatott is részt vesz, továbbá ezek a mérkőzések Olaszországban kiemelt és széles körű érdeklődésnek örvendenek, a sportág szokásos televíziós közönségénél szélesebb kör érdeklődését keltik fel, és a televíziók hagyományosan ingyenes televíziós közvetítést adnak róluk, amely egyre nagyobb nézettségnek örvend.

               (10)

               A Davis-kupának és a Fed-kupának az olasz nemzeti válogatott által vívott döntői és elődöntői több kritériumnak is megfelelnek, hiszen az adott sportág olyan nemzetközi jelentőségű bajnokságairól van szó, amelyeken az olasz nemzeti válogatott is részt vesz, továbbá ezek a mérkőzések Olaszországban kiemelt és széles körű érdeklődésnek örvendenek, és a sportág szokásos televíziós közönségénél szélesebb kör érdeklődését keltik fel.

               (11)

               Az olasz nyílt nemzetközi teniszbajnokság olyan döntői és elődöntői, amelyeken olasz játékos mérkőzik, több kritériumnak is megfelelnek, hiszen az adott sportág olyan nemzetközi jelentőségű bajnokságáról van szó, amelyen olasz játékosok is részt vesznek, továbbá ezek a mérkőzések Olaszországban – részben a helyszín miatt – kiemelt és széles körű érdeklődésnek örvendenek, és a sportág szokásos televíziós közönségénél szélesebb kör érdeklődését keltik fel. Az esemény különösen nagy visszhangját a nézettségi adatok is alátámasztják, amelyekből kitűnik, hogy a tenisz iránti érdeklődés és a sportág rajongóinak köre az utóbbi években egyértelműen nőtt.

               (12)

               A professzionális versenyzők részvételével zajló férfi országúti kerékpáros világbajnokság Olaszországban kiemelt és széles körű érdeklődésnek örvend, az ilyen események szokásos televíziós közönségénél szélesebb kör érdeklődését kelti fel (részben azért, mert olasz sportolók is részt vesznek az eseményen), és a televíziók hagyományosan ingyenes közvetítést adnak róla, amely nagy nézettségnek örvend.

               (13)

               Az operaszezonnak a milánói La Scala operaházból közvetített nyitóelőadása Olaszországban kiemelt és széles körű érdeklődésnek örvend, az ilyen események szokásos televíziós közönségénél szélesebb kör érdeklődését kelti fel, sajátos kulturális jelentéssel bír, és erősíti az olasz kulturális identitást.

               (14)

               A velencei La Fenice operaházból közvetített újévi koncert Olaszországban kiemelt és széles körű érdeklődésnek örvend, az ilyen események szokásos televíziós közönségénél szélesebb kör érdeklődését kelti fel, sajátos kulturális jelentéssel bír, erősíti az olasz kulturális identitást, és a televíziók hagyományosan ingyenes közvetítést adnak róla, amely nagy nézettségnek örvend.

               (15)

               Az olasz intézkedések arányosnak tekinthetők, ha figyelembe vesszük, hogy a szolgáltatásnyújtásnak az EUMSZ 56. cikke szerinti alapszabadságától való eltérést azon fontosabb közérdek indokolja, hogy a különös társadalmi fontosságú események közvetítéséhez a közönség széles körben hozzáférhessen.

               (16)

               Az olasz intézkedések továbbá összeegyeztethetők az európai uniós versenyszabályokkal, mert a jegyzékben szereplő események közvetítésére feljogosított műsorszolgáltatók meghatározása olyan objektív kritériumok alapján történik (előírt lefedettség), amelyek lehetővé teszik, hogy az események közvetítési jogainak megszerzéséért ténylegesen vagy potenciálisan verseny alakuljon ki. Továbbá a jegyzékben szereplő események száma nem túlzott, így nem torzítja az ingyenesen és a díjfizetés ellenében fogható televíziós csatornák piacán folyó versenyt.

               (17)

               Az értesítés tárgyát képező olasz intézkedések arányosságát több tényező is alátámasztja. Először is azáltal, hogy a feljogosított műsorszolgáltatókkal szemben a közvetítésekkel érintett lakossági lefedettséget 90%-ról 80%-ra csökkentették, nőtt az intézkedések arányossága, hiszen emelkedett az események közvetítése kapcsán előírt feltételeket teljesíteni képes műsorszolgáltatók száma. Másodszor a műsorszolgáltatók között a közvetítés műszaki részleteinek meghatározása és a kizárólagos közvetítési jogok átengedéséért fizetendő méltányos díj tekintetében esetlegesen felmerülő viták rendezésére önkéntes mechanizmus került bevezetésre. Harmadszor annak érdekében, hogy az olasz intézkedések ne befolyásolják hátrányosan a folyamatban lévő tárgyalásokat, bevezetésüket 2012. szeptember 1-jére halasztották. Végül az olasz intézkedések megfelelő rendelkezések révén biztosítják egyrészről azt, hogy abban az esetben, ha a jegyzékben szereplő események közvetítésének jogait nem olyan műsorszolgáltató szerzi meg, amely teljesíti a közvetítés kapcsán előírt feltételeket, akkor a szóban forgó jogok átadásra kerülhessenek egy olyan műsorszolgáltató részére, amely ezeket a feltételeket teljesíti, másrészről azt, hogy ha a jegyzékben szereplő események közvetítésének jogait egyetlen olyan műsorszolgáltató sem kívánja megvásárolni, amely teljesíti a feltételeket, akkor a közvetítési jogokat olyan műsorszolgáltató is gyakorolhassa, amely nem teljesíti a feltételeket, és ily módon biztosítható legyen, hogy az esemény mindenképpen közvetítésre kerüljön.

               (18)

               A Bizottság az Olaszország által bevezetni kívánt intézkedésekről tájékoztatta a többi tagállamot, és a 2010/13/EU irányelv 29. cikke alapján létrehozott bizottság ülésén beszámolt e tájékoztatás eredményeiről. A bizottság az említett ülésen kedvező véleményt fogadott el,

         A KÖVETKEZŐKÉPPEN HATÁROZOTT:
   Egyetlen cikk
   (1)   Az Olaszország által a 2010/13/EU irányelv 14. cikkének (1) bekezdése alapján meghozni kívánt, a Bizottságnak a 2010/13/EU irányelv 14. cikkének (2) bekezdése alapján 2011. szeptember 21-én bejelentett intézkedések összeegyeztethetők az uniós joggal.
   (2)   Azt követően, hogy az olasz hatóságok az intézkedések elfogadásáról értesítették a Bizottságot, az Olaszország által meghozott intézkedéseket közzé kell tenni a Hivatalos Lapban. Ez a közzététel megfelel a 2010/13/EU irányelv 14. cikkének (2) bekezdésében előírt közzétételnek.

      Kelt Brüsszelben, 2011. december 21-én.

            a Bizottság részéről

         Neelie KROES

            alelnök

      (1)  HL L 95., 2010.4.15., 1. o.

      (2)  A Bizottság határozata ( 2007. június 25. ) a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (1) bekezdése alapján Olaszország által hozott intézkedéseknek a közösségi joggal való összeegyeztethetőségéről (HL L 180., 2007.7.10., 5. o.),

      MELLÉKLET

         Közzététel a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló 2010/13/EU irányelv (audiovizuális médiaszolgáltatásokról szóló irányelv) 14. cikke alapján
         Az Olaszország által elfogadott, a 2010/13/EU irányelv 14. cikke alapján közzéteendő rendelkezések a Távközlési Hatóság 2012. március 15-i 131/12/CONS határozatának e dokumentumhoz csatolt kivonataiban szerepelnek

            „HATÁROZAT
            Egyetlen cikk
            1.   A hatóság véglegesen jóváhagyja azon kiemelt társadalmi fontosságú események jegyzékét, amelyeket az audiovizuális és rádiós médiaszolgáltatásokról szóló határozat egységes szövegének 32-ter cikke értelmében ingyenesen fogható csatornákon kell közvetíteni; a szóban forgó jegyzék az e határozat szerves részét képező A. és B. mellékletben található.
            2.   Ez a határozat 2012. szeptember 1-jén lép hatályba, és teljes szövegét az Olasz Köztársaság Hivatalos Közlönyében és a hatóság internetes oldalán, továbbá A. mellékletét az Európai Unió Hivatalos Lapjában is közzé kell tenni.

               Róma, 2011. március 15. (1)

                     Elnök

                  Corrado CALABRÒ

                     Előadó

                  Nicola D’ANGELO

                     Előadó

                  Antonio MARTUSCIELLO

                     A határozat hiteléül:

                  Roberto VIOLA

                     Főtitkár”

         TÁVKÖZLÉSI HATÓSÁG
         [Autorità per le Garanzie nelle Comunicazioni]

               „A 2012. MÁRCIUS 15-I 131/12/CONS HATÁROZAT A. MELLÉKLETE

                  AZON KIEMELT TÁRSADALMI FONTOSSÁGÚ ESEMÉNYEK JEGYZÉKE, AMELYEKET INGYENESEN FOGHATÓ CSATORTÁKON KELL KÖZVETÍTENI

                  (Közösségi vonatkozású szöveg)

               1. cikk
               Kiemelt társadalmi fontosságú események
               (1)   E határozat tárgya a kiemelt társadalmi fontosságúnak minősülő események televíziós közvetítése.
               (2)   E jegyzék alkalmazásában:

                           A.

                           azok a sportesemények és más események minősülnek „kiemelt társadalmi fontosságú eseménynek”, amelyek a következő négy kritérium közül legalább kettőnek megfelelnek:

                                       a)

                                       az eseményt és annak kimenetelét Olaszországban kiemelt és széles körű érdeklődés övezi, és az ilyen események szokásos televíziós közönségénél szélesebb kör érdeklődését kelti fel;

                                       b)

                                       az esemény a nagyközönség széles körű elismerését élvezi, sajátos kulturális jelentéssel bír, és erősíti az olasz kulturális identitást;

                                       c)

                                       az esemény egy adott sportág olyan nagy jelentőségű nemzetközi eseménye, amelyen az olasz nemzeti válogatott is részt vesz;

                                       d)

                                       az eseményt Olaszországban hagyományosan ingyenesen közvetítik, magas nézettség mellett;

                           B.

                           „feljogosított műsorszolgáltatók” alatt az olasz joghatóság alatt álló olyan televíziós műsorszolgáltatók értendők, amelyek képesek biztosítani, hogy a szóban forgó eseményeket az olasz lakosság legalább 80 %-a követhesse ingyenesen fogható csatornán, külön költség nélkül.

                     2. cikk
               Események jegyzéke és a közvetítési jogok gyakorlásának feltételei
               (1)   A távközlési hatóság a következő jegyzéket állította össze a kiemelt társadalmi fontosságúnak tekintendő eseményekről, amelyeknek kizárólagos, kódolt formában való közvetítését megtiltja az olasz joghatóság alatt álló televíziós műsorszolgáltatóknak, hogy ezáltal az olasz közönség legalább 80%-a ingyenes televíziós közvetítést kaphasson róluk, anélkül hogy külön műszaki felszerelésre kellene költenie:

                           a)

                           a nyári és a téli olimpiai játékok;

                           b)

                           a labdarúgó-világbajnokság döntője és minden olyan mérkőzése, amelyet az olasz nemzeti válogatott vív;

                           c)

                           a labdarúgó-Európa-bajnokság döntője és minden olyan mérkőzése, amelyet az olasz nemzeti válogatott vív;

                           d)

                           a hivatalos labdarúgótornák összes olyan hazai és idegenbeli mérkőzése, amelyet az olasz nemzeti válogatott vív;

                           e)

                           a Bajnokok Ligája és az Európa Liga minden olyan döntője és elődöntője, amelyet olasz csapat vív;

                           f)

                           a Giro d'Italia olasz kerékpáros körverseny;

                           g)

                           a Forma–1 Olasz Nagydíja;

                           h)

                           a MotoGP Olasz Nagydíja;

                           i)

                           a kosárlabda-, a vízilabda-, a röplabda- és a rögbi-világbajnokságok minden olyan döntője és elődöntője, amelyet az olasz nemzeti válogatott vív;

                           j)

                           a Hat Nemzet rögbibajnokság minden olyan mérkőzése, amelyet az olasz nemzeti válogatott vív;

                           k)

                           a Davis-kupának és a Fed-kupának az olasz nemzeti válogatott által vívott összes döntője és elődöntője, valamint az olasz nyílt nemzetközi teniszbajnokság minden olyan döntője és elődöntője, amelyen olasz játékos mérkőzik;

                           l)

                           az országúti kerékpáros világbajnokság;

                           m)

                           a San Remó-i dalfesztivál;

                           n)

                           az operaszezon nyitóelőadása a milánói La Scala operaházból;

                           o)

                           a velencei La Fenice operaház újévi koncertje.

                     (2)   Az (1) bekezdés b) és c) pontjában említett eseményekről teljes terjedelmében élő közvetítést kell adni. A többi esemény tekintetében a televíziós műsorszolgáltatók szabadon döntenek a kódolatlan műsorközvetítés részleteiről: lehetőség van az esemény teljes terjedelmű vagy részleges élő közvetítésére, illetve felvételről történő teljes terjedelmű vagy részleges közvetítésére.
               (3)   Ha az (1) bekezdésben említett egy vagy több esemény tekintetében a közvetítési jogokat nem egy feljogosított műsorszolgáltató szerzi meg, ez utóbbi – a műsorszolgáltatást ésszerű idővel megelőzően – honlapján köteles közzétenni az adott esemény (1) bekezdésben említett feltételek melletti közvetítését lehetővé tevő jogok méltányos, ésszerű és megkülönböztetéstől mentes piaci feltételek alapján való átadására irányuló ajánlatát, és erről egyidejűleg a hatóságot is tájékoztatni.
               (4)   Amennyiben egyetlen feljogosított műsorszolgáltató sem nyújt be ajánlatot vagy a benyújtott ajánlatok nem nyugszanak méltányos, ésszerű és megkülönböztetéstől mentes piaci feltételeken, a jogokat birtokló műsorszolgáltató – az (1) bekezdésben foglalt feltételektől eltérve – gyakorolhatja azokat.
               (5)   A hatóság fenntartja a jogot arra, hogy – megfelelő idő elteltével – módosítsa határozatát, az (1) bekezdésben szereplő jegyzéket, valamint a (2) bekezdésben előírt feltételeket.
               3. cikk
               Vitarendezés
               (1)   Amennyiben a műsorszolgáltatók között a 2. cikk (1) bekezdésében szereplő jegyzékben felsorolt események közvetítése kapcsán a közvetítés műszaki részletei és a kizárólagos közvetítési jogok átengedéséért fizetendő méltányos díj tekintetében vita merül fel, a 352/08/CONS határozathoz csatolt szabályzatban rögzített eljárási szabályokat kell alkalmazni, és úgy kell tekinteni, hogy a szabályzat értelmében az infrastruktúrával és hálózatokkal foglalkozó bizottságra ruházott hatáskörök a Tanácsot illetik meg, továbbá »igazgatóság« alatt a Médiaszolgáltatások Igazgatósága, »igazgató« alatt pedig a Médiaszolgáltatások Igazgatóságának igazgatója értendő.”

         (1)  Nyomdahiba. A helyes dátum 2012. március 15., ahogyan ez az Olasz Köztársaság Hivatalos Közlönye általános sorozatának 2012. április 19-i 92. számában közzétett változatban is szerepel.


title: A Tanács 2008/868/KKBP határozata ( 2008. október 13. ) az Európai Unió és az Orosz Föderáció között az Orosz Föderációnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről

text:
               18.11.2008

               HU

               Az Európai Unió Hivatalos Lapja

               L 307/15

         A TANÁCS 2008/868/KKBP HATÁROZATA
   (2008. október 13.)
   az Európai Unió és az Orosz Föderáció között az Orosz Föderációnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2007. október 15-én elfogadta az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló 2007/677/KKBP együttes fellépést (1).

               (2)

               Az együttes fellépés 10. cikkének (3) bekezdésében foglaltaknak megfelelően a harmadik államok részvételére vonatkozó részletes szabályok a Szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség az Európai Unió Tanácsa főtitkára/a közös kül- és biztonságpolitika főképviselője támogatásával tárgyalásokat folytatott az Európai Unió és az Orosz Föderáció között az Orosz Föderációnak az EUFOR Tchad/RCA műveletben történő részvételéről szóló megállapodás (a továbbiakban: a megállapodás) megkötéséről.

               (4)

               A megállapodást az Európai Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és az Orosz Föderáció között az Orosz Föderációnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodást az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2008. október 13-án.

            a Tanács részéről

            az elnök

         B. KOUCHNER

      (1)  HL L 279., 2007.10.23., 21. o.
    ---documentbreak---

               18.11.2008

               HU

               Az Európai Unió Hivatalos Lapja

               L 307/16

         FORDÍTÁS
   MEGÁLLAPODÁS
   az Európai Unió és az Orosz Föderáció között az Orosz Föderációnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről
   AZ EURÓPAI UNIÓ (EU),
   egyrészről, és
   AZ OROSZ FÖDERÁCIÓ
   másrészről,
   a továbbiakban: a felek,
   FIGYELEMBE VÉVE
   az Európai Uniót a Csádi Köztársaságban és a Közép-afrikai Köztársaságban katonai erő telepítésére felhatalmazó, 2007. szeptember 25-i 1778 (2007) ENSZ BT-határozatot,
   az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP együttes fellépés Tanács általi elfogadását,
   a Politikai és Biztonsági Bizottság 2008. május 14-i CHAD/3/2008 határozatával módosított, a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló CHAD/1/2008 politikai és biztonsági bizottsági határozatot, és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozatot,
   MIVEL:

               (1)

               Az Európai Unió Tanácsának főtitkára/a közös kül- és biztonságpolitika főképviselője 2007. december 7-i keltezésű levelében felkérte az Orosz Föderációt, hogy fontolja meg lehetséges részvételét az Európai Unió csádi köztársasági és közép-afrikai köztársasági katonai műveletében.

               (2)

               Az Orosz Föderáció 2008. április 23-i keltezésű levelében kifejezte a lehetséges részvételének megfontolására irányuló készségét.

               (3)

               Az Unió Tanácsának főtitkára/a közös kül- és biztonságpolitika főképviselője, valamint az Orosz Föderáció külügyminisztere 2008. április 29-én a válságkezelési műveletekben való kölcsönös együttműködésről szóló közös nyilatkozatot bocsátott ki,

         A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Az orosz fél részt vesz az Európai Unió által az 1778 (2007) ENSZ BT-határozattal, az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) (a továbbiakban: az EU-művelet) szóló, 2007. október 15-i 2007/677/KKBP együttes fellépéssel, valamint a 2008. január 18-i műveleti tervvel összhangban vezetett műveletben, azáltal, hogy rendelkezésre bocsátja az Orosz Föderáció haderőinek katonai kontingensét (a továbbiakban: az orosz katonai kontingens), amely légi szállítással támogatja az EU-műveletet az e megállapodás 6. cikkében említett, a végrehajtásra vonatkozó rendelkezésekben szereplő végrehajtási feltételekre is figyelemmel. A légi szállítás az orosz katonai kontingens légi járműveivel, az Európai Unió által vezetett erők (EUFOR), valamint a csádi köztársasági és közép-afrikai köztársasági ENSZ-misszió (MINURCAT) személyzete életének és biztonságának garantálása céljából történik, és magában foglalja EUFOR és a MINURCAT személyzetének és rakományának a szállítását, továbbá az EUFOR és a MINURCAT személyzete érdekében végzett keresési és mentési tevékenységet.
   (2)   Az Orosz Föderációnak az EU-művelethez való hozzájárulása nem érinti az Európai Unió döntéshozatali autonómiáját.
   (3)   Az orosz fél biztosítja, hogy az orosz katonai kontingens a következőkkel összhangban teljesítse misszióját:

               —

               az e cikk (1) bekezdésében említett 2007/677/KKBP együttes fellépés,

               —

               a mindkét fél által jóváhagyandó végrehajtási rendelkezések.

         (4)   Az orosz katonai kontingens állománya az EU-művelet harcérintkezési szabályait alkalmazza mindaddig, amíg azok nem ellentétesek az orosz nemzeti joggal. Az orosz fél által a harcérintkezési szabályok tekintetében tett esetleges kikötéseket/korlátozásokat hivatalosan ismertetik az EU műveleti parancsnokkal.
   (5)   Az orosz katonai kontingens feladatait az 1778 (2007) ENSZ BT-határozatban előírt uniós művelet megbízatásával és célkitűzéseivel összhangban végzi, és ennek megfelelő magatartást tanúsít.
   (6)   Az orosz fél – akár az EU műveleti parancsnok kérésére, akár az orosz fél saját döntése alapján – a felek egymással folytatott konzultációit követően bármikor visszavonhatja hozzájárulását. Az orosz fél bármely, a műveletben való részvételében bekövetkezett változásról kellő időben tájékoztatja az EU műveleti parancsnokot.
   2. cikk
   A haderők jogállása
   (1)   Az orosz katonai kontingens jogállására – a műveleti területre történő megérkezéstől – az Európai Unió és a Csádi Köztársaság, a Közép-afrikai Köztársaság és a Kameruni Köztársaság között érvényben lévő, a haderők jogállásáról szóló megállapodásokat kell alkalmazni.
   (2)   A haderők jogállásáról szóló, e cikk (1) bekezdésében említett megállapodások sérelme nélkül, az orosz fél hatáskört gyakorol az orosz katonai kontingens felett.
   (3)   Az orosz fél képviselője részt vesz az orosz katonai kontingenst érintő követelések rendezésére szolgáló – az e cikk (1) bekezdésében említett, a haderők jogállásáról szóló megállapodásokban előírt – eljárásokban.
   (4)   Az orosz fél felel az orosz katonai kontingensnek az EU-műveletben való részvételéhez kapcsolódó, az orosz katonai kontingens katonai személyzete valamely tagjától érkező vagy vele kapcsolatos bármely követelés kielégítéséért. Az orosz fél felel az orosz katonai kontingens katonai állományának bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   Az Európai Unió vállalja annak biztosítását, hogy e megállapodás aláírásakor a tagállamok nyilatkozatot tesznek, melyben lemondanak az Orosz Föderációval szemben támasztott, az Orosz Föderációnak az EU-műveletben való részvételével kapcsolatos igényeikről. Ezen nyilatkozat e megállapodás mellékletét képezi.
   (6)   Az orosz fél vállalja, hogy e megállapodás aláírásakor nyilatkozatot tesz arra vonatkozóan, hogy lemond az EU-műveletben részt vevő bármely állammal szembeni követeléseiről. Ezen nyilatkozat e megállapodás mellékletét képezi.
   (7)   A franciaországi párizsi műveleti parancsnoksághoz biztosított személyzet jogállására a Francia Köztársaság hatáskörrel rendelkező hatóságai és az Orosz Föderáció közötti megállapodásokat kell alkalmazni.
   3. cikk
   Minősített információk
   (1)   Az orosz fél az Orosz Föderáció jogszabályaiban lefektetett, a minősített információk védelmével kapcsolatos előírásoknak megfelelően véd minden, az EU-val folytatott együttműködés keretében rendelkezésére bocsátott EU minősített információt. E célból a felek biztonsági minősítései az alábbiaknak felelnek meg:

               EU

               Orosz Föderáció

               SECRET UE

               СОВЕРШЕННО СЕКРЕТНО

               CONFIDENTIEL UE

               СЕКРЕТНО

         Az Orosz Föderáció „ДЛЯ СЛУЖЕБНОГО ПОЛЬЗОВАНИЯ” titkossági megjelölése megfelel az EU RESTREINT UE biztonsági minősítésének.
   (2)   Az orosz fél megteszi valamennyi szükséges intézkedést annak biztosítása érdekében, hogy az EU-művelet keretében a részére átadott EU minősített információk az EU minősített információk védelmére vonatkozó, az EU-ban alkalmazott minimumkövetelmények és alapelvek által előírt szintű védelemben részesüljenek, ezért az orosz fél:

               —

               nem használja a számára átadott minősített információkat egyéb célra, mint amelyre ezen minősített információkat az EU kiadta,

               —

               nem fedi fel ezeket az információkat harmadik feleknek az EU előzetes írásos beleegyezése nélkül,

               —

               biztosítja, hogy a számára átadott minősített információkhoz való hozzáférést csak olyan egyének számára engedélyezzék, akiknek hivatalos feladataik végrehajtásához ismerniük kell ezeket az információkat, és akik – amennyiben az információ minősítése CONFIDENTIEL UE vagy annál magasabb – biztonsági átvilágításon estek át,

               —

               biztosítja, hogy a minősített információkhoz való hozzáférés engedélyezése előtt valamennyi, ezen információkhoz való hozzáférést kérő egyén tájékoztatást kapjon az információ minősítésének megfelelő védelmet nyújtó biztonsági szabályzat követelményeiről és azokat teljesítse,

               —

               biztosítja, hogy megfelelő fizikai biztonsági intézkedésekkel védjék mindazokat a helyiségeket, területeket, épületeket, irodákat, termeket, kommunikációs és információs rendszereket, ahol minősített információkat és dokumentumokat tárolnak és/vagy kezelnek,

               —

               biztosítja, hogy a részére kiadott minősített dokumentumokat azok átvételekor különleges nyilvántartásba vegyék,

               —

               értesíti az EU-t a számára átadott minősített információk bármilyen tényleges vagy feltételezett megsértéséről vagy veszélyeztetéséről. Ebben az esetben az orosz fél vizsgálatot indít, és megteszi a megfelelő intézkedéseket a megismétlődés elkerülése érdekében.

         (3)   Figyelemmel a minősítés szintjére, a minősített információkat diplomáciai csatornákon, biztonsági postaszolgálat vagy személyes szállítás útján kell továbbítani.
   (4)   Amennyiben az EU és az Orosz Föderáció között megállapodás jön létre a minősített információk védelmét illetően, úgy a megállapodás rendelkezéseit az EU-művelettel összefüggésben is alkalmazni kell.
   4. cikk
   Parancsnoki lánc
   (1)   Az orosz katonai kontingens teljes mértékben az orosz fél parancsnoksága alatt áll.
   (2)   A hatáskörrel rendelkező orosz hatóságok felhatalmazzák a műveleti parancsnokot arra, hogy az orosz katonai kontingensnek a műveleti területre történő megérkezését követően feladatokat rójon ki az orosz katonai kontingensre az e megállapodás 1. cikkének (1) bekezdésében leírt misszió teljesítése érdekében. Egy légi műveletre vonatkozó megbízás vagy az orosz katonai kontingenst érintő, bármely egyéb határozat megtervezése során biztosítani kell az orosz katonai kontingens katonai főképviselőjével való teljes körű koordinációt. Az Orosz Föderációt a művelet napi irányításának terén ugyanolyan jogok illetik meg és ugyanolyan kötelezettségek terhelik, mint a műveletben részt vevő uniós tagállamokat.
   (3)   Az orosz fél az orosz katonai kontingensnek az EUFOR-ban való képviseletére katonai főképviselőket nevez ki mind a franciaországi párizsi műveleti parancsnoksághoz, mind a csádi Abéché-i uniós kötelékparancsnoksághoz. Valamennyi katonai főképviselő alkalmazhat segítőket. A katonai főképviselők az EUFOR-t érintő valamennyi kérdésben konzultálnak az EU-s parancsnoki lánccal. A kontingens napi szintű fegyelméért az orosz katonai kontingens parancsnoka felel.
   5. cikk
   Pénzügyi szempontok
   (1)   Az orosz fél viseli az EU-műveletben való részvételével kapcsolatos valamennyi költséget, azon költségek kivételével, amelyekre az e megállapodás 6. cikkében említett végrehajtási rendelkezések szerint közös finanszírozás vonatkozik.
   (2)   Az EUFOR Tchad/RCA az e megállapodás 6. cikkében említett végrehajtási rendelkezésekben szereplő feltételek mellett, költségtérítéses alapon logisztikai támogatást nyújt az orosz katonai kontingensnek.
   (3)   Az EU mentesíti az orosz felet a közös költségekhez való pénzügyi hozzájárulás alól.
   (4)   Az EU-művelet végrehajtásának helyszínéül szolgáló állam(ok)ból származó természetes vagy jogi személyekkel kapcsolatos halál, sérülés, veszteség vagy kár esetén a kártérítést az e megállapodás 2. cikke (1) bekezdésében említett, a haderők jogállására vonatkozó megállapodások rendelkezései szerint kezelik.
   (5)   Az ezen megállapodás 6. cikkében említett végrehajtási rendelkezésekben meghatározott kiadások adminisztratív kezelését arra az uniós mechanizmusra bízzák, amely a művelettel kapcsolatos közös költségeket és a nemzetek által viselt költségeket kezeli.
   6. cikk
   A megállapodás végrehajtására vonatkozó rendelkezések
   Az orosz félnek az EU-műveletben való részvétele az Orosz Föderáció Honvédelmi Minisztériuma és az EU műveleti parancsnok által megállapítandó, a jelen megállapodás végrehajtási intézkedéseit tartalmazó rendelkezésekben foglalt technikai és igazgatási szabályoknak megfelelően hajtandó végre.
   7. cikk
   A szerződéses kötelezettségek nem teljesítése
   Amennyiben az egyik fél nem teljesíti az ezen megállapodás 1–6. cikkében meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
   8. cikk
   A jogviták rendezése
   (1)   Az e megállapodás és az annak végrehajtására vonatkozó rendelkezések értelmezésével vagy alkalmazásával kapcsolatban a felek között felmerülő jogvitákat a felek megfelelő szintű illetékes hatóságai rendezik, vagy a rendezés diplomáciai úton történik.
   (2)   Bármilyen pénzügyi követelés vagy jogvita, melyek megoldására ezen cikk (1) bekezdése értelmében nem került sor, a kölcsönös megállapodás alapján választott békéltető vagy közvetítő elé terjeszthető.
   A békéltetés vagy közvetítő útján nem rendezett bármilyen követelést vagy jogvitát bármelyik fél választottbíróság elé vihet. Mindkét fél egy-egy választottbírót jelöl ki a választottbíróság tagjává. Az ily módon kijelölt két választottbíró jelöli ki a harmadik, elnökként eljáró választottbírót. Amennyiben az egyik fél a másik fél által küldött, a jogvita választottbíróság elé való terjesztéséről szóló értesítés kézhezvételétől számított két hónapon belül nem jelöl ki választottbírót, vagy amennyiben a két választottbíró a kinevezés után két hónapon belül a nem tud megállapodásra jutni a harmadik választottbíró kinevezéséről, akkor bármelyik fél kérheti a Nemzetközi Bíróság elnökét, hogy jelöljön ki egy választottbírót. Amennyiben a Nemzetközi Bíróság elnöke valamely féllel azonos nemzetiségű, vagy bármilyen oknál fogva nem tudja a fenti feladatot ellátni, a szükséges kinevezést a Nemzetközi Bíróság következő legmagasabb tisztséget viselő azon tagja végzi el, aki egyik féllel sem azonos nemzetiségű. A választottbíróság a méltányosság alapján határoz. A választottbírók nem szabhatnak ki megtorló jellegű kártérítést. A választottbírók megállapodnak a választottbírósági eljárásról. A választottbírósági eljárás helyszíne Brüsszel, nyelve az angol. A választottbírósági határozat tartalmazza az alapját képező indokolást, és a felek a jogvitában született végső ítéletként elfogadják azt. Mindkét fél saját költségeit fedezi, és valamennyi közös költséget egyenlő mértékben kell megosztani a felek között.
   9. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás az orosz félnek az EU-művelethez való hozzájárulása idejére marad hatályban. E megállapodás megszűnése nem érinti az e megállapodás végrehajtásából a megszűnést megelőzően eredő jogokat és kötelezettségeket.

      Kelt Brüsszelben, 2008. november 5-én, két példányban, angol és orosz nyelven, amely szövegek mindegyike egyaránt hiteles.

            az Európai Unió részéről

            az Orosz Föderáció részéről

   MELLÉKLET
   NYILATKOZATOK
   A megállapodás 2. cikkének (5) és (6) bekezdésében említett
   Az EU-tagállamok nyilatkozata:
   „Az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP együttes fellépést alkalmazó EU-tagállamok, a belső jogrendjük által megengedett mértékben, lehetőség szerint igyekeznek lemondani az Orosz Föderációval szemben – saját állományuk tagjainak sérülése, halála, vagy a tulajdonukat képező és az EU-művelet által használt bármely vagyontárgyat ért kár vagy veszteség kapcsán – felmerült kártérítési igényről és teljesítik azokat, ha az ilyen sérülést, halált, kárt vagy veszteséget:

               —

               az állománynak az Orosz Föderációból származó tagja az EU-művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               az Orosz Föderáció tulajdonát képező vagyontárgy használata okozta, amennyiben a vagyontárgyat az EU-művelettel kapcsolatban használták, kivéve az ezen vagyontárgyat használó EU-művelet állománya Orosz Föderációból származó tagjának súlyos gondatlansága vagy szándékos kötelezettségszegése esetét.”

         Az Orosz Föderáció nyilatkozata:
   „Az Európai Uniónak a Csádi Köztársaságban és a Közép-afrikai Köztársaságban a 2007. október 15-i 2007/677/KKBP együttes fellépéssel összhangban végzett katonai műveletéhez (EUFOR Tchad/RCA művelet) hozzájáruló Orosz Föderáció, a belső jogrendje által megengedett mértékben, lehetőség szerint igyekszik lemondani az EU-műveletben részt vevő bármely más állammal szemben – saját állománya tagjának sérülése, halála, vagy a saját tulajdonát képező és az EU-művelet által használt bármely vagyontárgyát ért kár vagy veszteség kapcsán – felmerült kártérítési igényről, ha az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EU-művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU-műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU-művelet állományának súlyos gondatlansága vagy szándékos kötelezettségszegése esetét.”


title: Az Európai Parlament (EU) 2016/1522 határozata (2016. április 28.) az Európai Élelmiszerbiztonsági Hatóság 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/252

         AZ EURÓPAI PARLAMENT (EU) 2016/1522 HATÁROZATA
   (2016. április 28.)
   az Európai Élelmiszerbiztonsági Hatóság 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2014-es pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2014-es pénzügyi évre szóló költségvetés végrehajtása tekintetében a Hatóság számára adandó mentesítésről szóló, 2016. február 12-i tanácsi ajánlásra (05584/2016 – C8-0074/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4), és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0086/2016),

               1.

               mentesítést ad az Európai Élelmiszerbiztonsági Hatóság ügyvezető igazgatója számára a hatóság 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 160. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2009/896/EK: A Tanács határozata ( 2009. november 30. ) az Európai Közösség, valamint Antigua és Barbuda közötti, a rövid távú tartózkodásra jogosító vízumok alóli mentességről szóló megállapodás megkötéséről

text:
               8.12.2009

               HU

               Az Európai Unió Hivatalos Lapja

               L 321/38

         A TANÁCS HATÁROZATA
   (2009. november 30.)
   az Európai Közösség, valamint Antigua és Barbuda közötti, a rövid távú tartózkodásra jogosító vízumok alóli mentességről szóló megállapodás megkötéséről
   (2009/896/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. alpontjára, összefüggésben 300. cikke (2) bekezdése első albekezdésének első mondatával, valamint 300. cikke (3) bekezdésének első albekezdésével,
   tekintettel a Bizottság véleményére,
   tekintettel az Európai Parlament véleményére (1),
   mivel:

               (1)

               A Bizottság az Európai Közösség nevében tárgyalásokat folytatott Antigua és Barbudával a rövid távú tartózkodásra jogosító vízumok alóli mentességről szóló megállapodásról (a továbbiakban: megállapodás).

               (2)

               A 2009/478/EK határozattal (2) összhangban a megállapodást a Közösség nevében 2009. május 28-án aláírták és ettől az időponttól kezdődően ideiglenesen alkalmazták, figyelemmel annak későbbi időpontban való megkötésére.

               (3)

               A megállapodást jóvá kell hagyni.

               (4)

               A megállapodás működésének felügyelete céljából a megállapodás vegyes bizottságot hoz létre, amely elfogadja eljárási szabályzatát. Helyénvaló egyszerűsített eljárásról rendelkezni ezen eljárási szabályzat elfogadásakor képviselendő közösségi álláspont kialakítására vonatkozóan.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 1. és 2. cikkével összhangban, és e jegyzőkönyv 4. cikkének sérelme nélkül, ezek a tagállamok nem vesznek részt ennek a határozatnak az elfogadásában, és az rájuk nézve nem kötelező és nem alkalmazandó,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, valamint Antigua és Barbuda közötti, a rövid távú tartózkodásra jogosító vízumok alóli mentességről szóló megállapodást (3) a Közösség nevében a Tanács jóváhagyja.
   2. cikk
   A megállapodás 8. cikkének (1) bekezdésében meghatározott értesítést a Tanács elnöke küldi meg (4).
   3. cikk
   A megállapodás 6. cikkével létrehozott szakértői vegyes bizottságban a Közösséget – a tagállamok szakértőinek támogatásával – a Bizottság képviseli.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki a megállapodás 6. cikke (4) bekezdésében előírtak szerint a Közösségnek a szakértői vegyes bizottság keretében képviselendő álláspontját az eljárási szabályzat elfogadására vonatkozóan.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  2009. október 20-i vélemény (a Hivatalos Lapban még nem tették közzé).

      (2)  HL L 169., 2009.6.30., 1. o.

      (3)  A megállapodás szövegét lásd: HL L 169., 2009.6.30., 3. o.

      (4)  A megállapodás hatálybalépésének napját a Tanács Főtitkársága teszi közzé az Európai Unió Hivatalos Lapjában.


title: Az Európai Parlament (EU) 2015/1695 határozata (2015. április 29.) a Tiszta Égbolt közös vállalkozás 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/371

      AZ EURÓPAI PARLAMENT (EU) 2015/1695 HATÁROZATA
      (2015. április 29.)
      a Tiszta Égbolt közös vállalkozás 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel a Tiszta Égbolt közös vállalkozás 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Tiszta Égbolt közös vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8-0049/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 209. cikkére,

                  —

                  tekintettel a Tiszta Égbolt közös vállalkozás létrehozásáról szóló, 2007. december 20-i 71/2008/EK tanácsi rendeletre (5),

                  —

                  tekintettel a Tiszta Égbolt 2 közös vállalkozás létrehozásáról szóló, 2014. május 6-i 558/2014/EU tanácsi rendeletre (6) és különösen annak 1. cikke (2) bekezdésére, valamint 12. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

                  —

                  tekintettel a 966/2012/EU, Euratom európai parlamenti és tanácsi rendelet 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (8),

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0107/2015),

         1.

            mentesítést ad a Tiszta Égbolt 2 közös vállalkozás ügyvezető igazgatója számára a Tiszta Égbolt közös vállalkozás 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tiszta Égbolt 2 közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 452., 2014.12.16., 17. o.

         (2)  HL C 452., 2014.12.16., 18. o.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 30., 2008.2.4., 1. o.

         (6)  HL L 169., 2014.6.7., 77. o.

         (7)  HL L 357., 2002.12.31., 72. o.

         (8)  HL L 38., 2014.2.7., 2. o.


title: A Tanács és a Bizottság határozata (1995. április 10.) az Európai Közösségek és az Amerikai Egyesült Államok kormánya közötti, versenyjogi szabályaik alkalmazásáról szóló megállapodás megkötéséről

text:
Fontos jogi nyilatkozat

|

31995D0145

Hivatalos Lap L 095 , 27/04/1995 o. 0045 - 0046

		A Tanács és a Bizottság határozata(1995. április 10.)az Európai Közösségek és az Amerikai Egyesült Államok kormánya közötti, versenyjogi szabályaik alkalmazásáról szóló megállapodás megkötéséről(95/145/EK, ESZAK)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre és különösen annak 87. és 235. cikkére a 228. cikk 3. bekezdésének első albekezdésével összefüggésben,tekintettel az Európai Szén- és Acélközösséget létrehozó szerződésre és különösen annak 65. és 66. cikkére,tekintettel a Bizottság javaslatára,tekintettel az Európai Parlament véleményére [1],mivel az Európai Közösséget létrehozó szerződés 235. cikkére kell hivatkozni az alapvetően a 235. cikken alapuló, a vállalkozások közötti összefonódások ellenőrzéséről szóló, 1989. december 21-i 4064/89/EGK tanácsi rendelet [2] által érintett összeolvadásokról és felvásárlásokról szóló megállapodás szövegébe történő beillesztés következtében;mivel a gazdasági versennyel kapcsolatos problémák egyre hangsúlyosabb nemzetközi vonatkozásait figyelembe kell venni, és ezen a területen erősíteni kell a nemzetközi együttműködést;mivel e célból a Bizottság tárgyalt az Amerikai Egyesült Államok kormányával az Európai Közösségek és az Amerikai Egyesült Államok versenyjogi szabályainak alkalmazására vonatkozó megállapodásról;mivel a megállapodást, ideértve az értelmező levélváltásokat is, jóvá kell hagyni,A KÖVETKEZŐKÉPPEN HATÁROZTAK:1. cikkAz Európai Közösségek és az Amerikai Egyesült Államok kormánya közötti, versenyjogi szabályaik alkalmazásáról szóló megállapodás, illetve az értelmező levélváltások az Európai Közösség, valamint az Európai Szén- és Acélközösség nevében elfogadásra kerülnek.Az angol nyelven készült megállapodást és az értelmező levélváltások szövegét csatolták e határozathoz.2. cikkA megállapodást 1991. szeptember 23-i hatállyal kell alkalmazni.3. cikkA Tanács elnöke felhatalmazást kap, hogy kijelölje az Európai Közösség nevében az Amerikai Egyesült Államok kormányát a megállapodás jóváhagyásáról értesíteni, valamint az értelmező levélváltást aláírni jogosult személy(eke)t.A Bizottság kijelöli az Európai Szén- és Acélközösség nevében az Amerikai Egyesült Államok kormányát a megállapodás jóváhagyásáról értesíteni, valamint az értelmező levélváltást aláírni jogosult személy(eke)t.Kelt Luxembourgban, 1995. április 10-én.a Tanács részérőlaz elnökJ. Puecha Bizottság részérőlaz elnökJ. Santer[1] 1995. január 20-i (HL C 43., 1995.2.20.) és 1995. március 17-i vélemény (HL C 89., 1995.4.10.).[2] HL L 395., 1989.12.30., 1. o. (helyesbített változat: HL L 257., 1990.9.21., 13. o.).--------------------------------------------------


title: A Tanács határozata (1995. július 17.) egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás Európai Közösség által történő megkötéséről

text:
Fontos jogi nyilatkozat

|

31995D0414

Hivatalos Lap L 247 , 13/10/1995 o. 0001 - 0001

		A Tanács határozata(1995. július 17.)egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás Európai Közösség által történő megkötéséről(95/414/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel az 1994. június 24-én Korfun aláírt, az egyrészről az Európai Közösségek és tagállamai, másrészről az Orosz Föderáció között létrejött partnerségi és együttműködési megállapodás hatálybalépéséig az Európai Közösség nevében jóvá kell hagyni az 1994. december 29-én parafált, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodást,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, valamint másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodást, két jegyzőkönyvvel és az ahhoz kapcsolódó nyilatkozatokkal együtt az Európai Közösség nevében a Tanács jóváhagyja.Az ideiglenes megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje az ideiglenes megállapodás aláírására jogosult személyeket [1].3. cikkAz ideiglenes megállapodás 36. cikkében előírt értesítést az Európai Közösség nevében a Tanács elnöke küldi meg.Kelt Brüsszelben, 1995. július 17-én.a Tanács részérőlaz elnökJ. Solana[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2012/311/EU: A Tanács határozata ( 2012. június 7. ) az Európai Uniónak az 1999. évi élelmiszersegély-egyezmény meghosszabbítása tekintetében az Élelmiszersegély-bizottságban képviselendő álláspontjának megállapításáról

text:
               19.6.2012

               HU

               Az Európai Unió Hivatalos Lapja

               L 158/1

         A TANÁCS HATÁROZATA
   (2012. június 7.)
   az Európai Uniónak az 1999. évi élelmiszersegély-egyezmény meghosszabbítása tekintetében az Élelmiszersegély-bizottságban képviselendő álláspontjának megállapításáról
   (2012/311/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 214. cikke (4) bekezdésére, összefüggésben a 218. cikk (9) bekezdésével,
   tekintettel az Európai Bizottság javaslatára,
   mivel:

               (1)

               Az 1999. évi élelmiszersegély-egyezményt az Európai Közösség a Tanács 2000/421/EK határozatával (1) kötötte meg, az Élelmiszersegély-bizottság különböző határozatai pedig meghosszabbították a hatályát.

               (2)

               A jelenlegi egyezmény 2012. június 30-án lejár, és az Élelmiszersegély-bizottság soron következő, 2012. júniusi ülésén tárgyalni fogják a lehetséges megújítás kérdését.

               (3)

               Az élelmiszersegély-egyezmény XXV. cikkének b) pontja értelmében a hatályának meghosszabbítása az 1995. évi gabonakereskedelmi egyezmény hatályban maradásától függ. A Nemzetközi Gabonatanács 2011. június 6-án az 1995. évi gabonakereskedelmi egyezmény hatályának 2013. június 30-ig történő meghosszabbításáról határozott.

               (4)

               Az Élelmiszersegély-bizottság a 2010. december 14-i 103. ülésén a tagországok megállapodtak abban, hogy megkezdik az élelmiszersegély-egyezmény több tárgyalási ülésszakból álló hivatalos újratárgyalási eljárását.

               (5)

               Mivel az élelmiszersegély-egyezményt felváltó új élelmezésisegély-egyezmény csak 2013. január 1-jén lépne hatályba, az élelmiszersegély-egyezmény lejárata és az új élelmezésisegély-egyezmény hatálybalépése között hat hónap telik el.

               (6)

               Az Élelmiszersegély-bizottság 2011. november 30-i 105. ülésén az élelmiszersegély-egyezmény részes felei egyetértettek abban, hogy el kell kerülni az új élelmezésisegély-egyezménnyel az időbeli hatály egybeesését, és az élelmiszersegély-egyezmény meghosszabbításával szemben a hathónapos áthidaló időszakot kell előnyben részesíteni.

               (7)

               Az Élelmiszersegély-bizottságban az Európai Uniót képviselő Európai Bizottságot fel kell hatalmazni arra, hogy ellenezze az Élelmiszersegély-bizottságban a meghosszabbítást támogató konszenzus kialakulását,

         ELFOGADTA EZT A HATÁROZATOT:
   1. cikk
   Az Európai Unió az Élelmiszersegély-bizottságban azt az álláspontot képviseli, amely szerint az Élelmiszersegély-bizottság eljárási szabályzatának 13. szabályának megfelelően ellenzi az Élelmiszersegély-bizottságban az élelmiszersegély-egyezmény meghosszabbítására vonatkozó konszenzus kialakulását.
   2. cikk
   A Bizottság felhatalmazást kap arra, hogy ezt az álláspontot az Élelmiszersegély-bizottságban képviselje.
   3. cikk
   Ez a határozat elfogadásának napján lép hatályba.

      Kelt Luxembourgban, 2012. június 7-én.

            a Tanács részéről

            az elnök

         M. BØDSKOV

      (1)  HL L 163., 2000.7.4., 37. o.


title: 2012/434/EU: A Tanács határozata ( 2012. július 24. ) a jelenlegi EU–Oroszország partnerségi és együttműködési megállapodásban szereplő, a szolgáltatások kereskedelmére vonatkozó kötelezettségvállalások fenntartásával kapcsolatban az Európai Unió és az Orosz Föderáció kormánya között levélváltás formájában létrejött megállapodás megkötéséről

text:
               27.7.2012

               HU

               Az Európai Unió Hivatalos Lapja

               L 200/1

         A TANÁCS HATÁROZATA
   (2012. július 24.)
   a jelenlegi EU–Oroszország partnerségi és együttműködési megállapodásban szereplő, a szolgáltatások kereskedelmére vonatkozó kötelezettségvállalások fenntartásával kapcsolatban az Európai Unió és az Orosz Föderáció kormánya között levélváltás formájában létrejött megállapodás megkötéséről
   (2012/434/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikkének (2) bekezdésére és 207. cikke (4) bekezdésének első albekezdésére, összefüggésben annak 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2012/107/EU tanácsi határozatnak (1) megfelelően a jelenlegi EU–Oroszország partnerségi és együttműködési megállapodásban szereplő, a szolgáltatások kereskedelmére vonatkozó kötelezettségvállalások fenntartásával kapcsolatosan az Európai Unió és az Orosz Föderáció kormánya között levélváltás formájában létrejött megállapodást (a továbbiakban: a megállapodás) 2011. december 16-án – feltételezve annak későbbi megkötését – aláírták.

               (2)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A jelenlegi EU–Oroszország partnerségi és együttműködési megállapodásban szereplő, a szolgáltatások kereskedelmére vonatkozó kötelezettségvállalások fenntartásával kapcsolatosan az Európai Unió és az Orosz Föderáció kormánya között levélváltás formájában létrejött megállapodást a Tanács az Unió nevében jóváhagyja (2).
   2. cikk
   A Tanács elnöke kijelöli azon a személy(eke)t, aki(k) a megállapodásban előírt értesítésnek az Unió nevében történő megküldésére jogosult(ak), ezáltal kifejezve, hogy az Unió a megállapodást magára nézve jogilag kötelező erejűnek ismeri el (3).
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. július 24-én.

            a Tanács részéről

            az elnök

         A. D. MAVROYIANNIS

      (1)  HL L 57., 2012.2.29., 43. o.

      (2)  A megállapodást az aláírásáról szóló határozattal együtt a HL L 57., 2012.2.29. lapszám 44. oldalán hirdették ki.

      (3)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.


title: A Bizottság határozata (1995. június 28.) az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodásnak a Közösség részéről és nevében a Bizottság által történő megkötéséről

text:
Fontos jogi nyilatkozat

|

31995D0355

Hivatalos Lap L 211 , 06/09/1995 o. 0030 - 0030

		A Bizottság határozata(1995. június 28.)az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodásnak a Közösség részéről és nevében a Bizottság által történő megkötéséről(95/355/Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,mivel a Tanács 1995. február 20-i határozatában jóváhagyta az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodásnak a Bizottság által történő megkötését,A KÖVETKEZŐKÉPPEN HATÁROZOTT:1. cikkAz Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodást a Közösség részéről és nevében a Bizottság megköti.Az egyetértési megállapodás szövegét csatolták e határozathoz.2. cikkA Bizottság tudományért, kutatásért és fejlesztésért felelős tagja, vagy annak kijelölt képviselője jogosult az egyetértési megállapodásnak az Európai Atomenergia-közösséget jogilag kötelező aláírására.Kelt Brüsszelben, 1995. június 28-án.a Bizottság részérőlaz elnökJacques Santer--------------------------------------------------